Viorica Dăncilă a refuzat să răspundă în engleză la întrebarea unui jurnalist formulată în aceeași limbă: Și Angela Merkel răspunde în germană. Să nu ducem dezbaterea în derizoriu

Candidata PSD, Viorica Dăncilă, a primit, în conferința de presă de marți seara, o întrebare formulată de un jurnalist în limba engleză, dar fostul premier a refuzat să răspundă în aceeași limbă invocând faptul că ”și Angela Merkel răspunde în germană”.

Dăncilă a fost întrebată în limba engleză ce va face pentru ca România să fie inclusă în programul Visa Waiver.

„Noi ne adresăm românilor și voi răspunde în limba română. Vă dau un exemplu, Angela Merkel în toate întâlnirile vorbește în limba germană. Să nu ducem dezbaterea în derizoriu (…) Aș fi putut să vă răspund și în limba engleză, credeți-mă, dar în România trebuie să fim mândri de limba română și să înțeleagă toată lumea răspunsul”, a răspuns Viorica Dăncilă.

Sursa foto: Inquam Photos / George Călin